অৰুণাচলৰ ইটানগৰৰ নিওকাম লাপাং খেল পথাৰত পঞ্চম সংখ্যক উত্তৰ-পূব কাৰাটে চেম্পিয়নশ্বীপ প্ৰতিযোগিতা দেওবাৰে জাক জমকতাৰে শুভাৰম্ভণি হয়। উত্তৰ-পূবৰ কাৰাটে খেলুৱৈ সকলক নিজৰ প্ৰতিভা বিকাশৰ বাবে এই খেলৰ আয়োজন কৰা হোৱা বুলি আয়োজক কমিটিয়ে জানিবলৈ দিয়ে। ত্ৰিপুৰাক বাদ দি বাকী ৭ খন ৰাজ্যৰ মুঠ ৫০০গৰাকী খেলুৱৈয়ে প্ৰতিযোগিতাত অংশ গ্ৰহণ কৰিছে। উত্তৰ-পূবৰ কাৰাটে কমিটি সমূহক সহযোগিতা তথা একতা বজায় ৰাখিবলৈ অৰুণাচল প্ৰদেশৰ মুখ্যমন্ত্ৰী পেমা খান্দুয়ে প্ৰতিযোগিতাৰ শুভ উদ্বোধনী ভাষণ প্ৰসংগত কয়। লগতে কয়, আমাৰ অৰুণাচলৰ যুৱকে ৰাষ্ট্ৰীয় তথা আন্তঃ ৰাষ্ট্ৰীয় পৰ্যায়ত বিভিন্ন সময়ত উজলি উঠিছে আৰু ৰাজ্যিক কাৰাটে কমিটিয়ে খেলুৱৈ সকলক এনে সুন্দৰ সুযোগ দিয়াৰ বাবে ধন্যবাদৰ পাত্ৰ। অৰুণাচল প্ৰদেশৰ খেলৰ উন্নয়ন তথা খেলুৱৈৰ বিকাশৰ বাবে কেন্দ্ৰীয় চৰকাৰে বিশেষ ব্যৱস্থা গ্ৰহন কৰিছে। ইয়াৰ উপৰি ইটানগৰত এখন ষ্টেডিয়াম আৰু অন্যান্য সা-সুবিধা কৰি দিয়াৰ বাবে কেন্দ্ৰীয় চৰকাৰক অনুৰোধ জনোৱাৰ কথাও তেওঁ উল্লেখ কৰে। উল্লেখনীয় যে আয়োজক কমিটিক প্ৰতিযোগিতাখন সূচাৰুৰূপে চলাই নিয়াৰ বাবে মুখ্যমন্ত্ৰীয়ে ১০ লাখ টকাৰ আৰ্থিক অনুদান আগবঢ়ায়। অনুষ্ঠানৰ শুভাৰম্ভণিৰ পূৰ্বে নৰ্থ ইষ্ট ষ্টেট কাৰাটে ফেডাৰেচন অব ইণ্ডিয়াৰ মুৰব্বী লিখা তাৰাই উত্তৰ-পূব তথা অৰুণাচলৰ কাৰাটে খেলুৱৈ সকলৰ সফলতাক উল্লেখনীয় বুলি অভিহিত কৰে।
সুৰা নিষিদ্ধ ৰাজ্যৰ বিধান সভা চৌহদতে উদ্ধাৰ সুৰাৰ বটল!
Jorhat lynching case: প্ৰকৃততে ক'লা ল'ৰাৰ মৃত্যু হ'ল কিদৰে! গাড়ীৰ চেপাত নে আৰক্ষীৰ গুলীত!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
